**Michael David "Mike" Green** (s. 12. lokakuuta 1985 Calgary, Alberta) on kanadalainen peliuransa lopettanut jääkiekkoilija, pelipaikaltaan puolustaja.

Greenin lempinimi "Game Over" sai alkunsa hänen lukuisista ratkaisumaaleistaan kolmannen erän lopulla sekä jatkoajalla. Greenillä on myös oma faniryhmä, "Gang Green", joka kannusti miestä kotiotteluissa. Ryhmän jäsenillä on tummanvihreät t-paidat, joissa etupuolella teksti "Gang Green" ja selässä nimi "Game Over" sekä Greenin pelinumero 52.

Ura
---

Green liittyi 15-vuotiaana WHL-seura Saskatoon Bladesiin. Greenin erinomaisista esityksistä WHL:ssä huolimatta häntä ei ikinä valittu edustamaan maataan ikäkausimaajoukkueissa, koska hänen pelityyliään pidettiin liian riskialttiina.*lähde?* Nuoresta Greenistä haluttiin tehdä hyökkääjä, mutta itse hän halusi pysyä puolustajana, joka tuo kiekkoa vastustajan päätyyn. Washington Capitals varasi Greenin vuoden 2004 varaustilaisuudessa, mutta hän jatkoi vielä kauden 2004–2005 WHL-sarjassa.

Kaudeksi 2005–2006 Green teki Capitalsin kanssa kolmen vuoden tulokassopimuksen. Hän pelasi suurimman osan kaudesta AHL-liigan Hershey Bearsissa ja voitti joukkueen kanssa Calder Cupin. Kaudesta 2006–2007 lähtien Green kuului Capitalsin vakiokokoonpanoon. Samalla kaudella Green valittiin NHL:n tähdistöottelun nuorten tähtien otteluun, jossa hän syötti kolme maalia.

Greenin lopullinen nousu tähteyteen alkoi, kun liigan viimeisenä majaillut Capitals erotti 22. marraskuuta 2007 päävalmentaja Glen Hanlonin ja nosti hänen tilalleen farmijoukkueesta Bruce Boudreaun. Boudreau oli valmentanut AHL-liigassa Greeniä, tiesi tämän kyvyt ja antoi vapaat kädet toteuttaa itseään.*lähde?* Kaudella 2007–2008 Green teki 18 maalia ja 38 syöttöä. Kausi 2008–2009 on ollut tilastojen varjossa Greenin paras kausi. Hän teki puolustajana peräti 31 maalia. Green sai pelata Aleksandr Ovetškinin, Aleksandr Sjominin, Nicklas Bäckströmin ja Sergei Fjodorovin kanssa, joille antoi suuren osan tehokkuuttaan koskevasta kunniasta.

Green allekirjoitti uuden sopimuksen Capitalsin kanssa 1. heinäkuuta 2008. Sopimuksen pituus oli neljä vuotta ja arvo 21 miljoonaa dollaria. Green ei yltänyt kauden 2009–2010 jälkeen enää entiselle tasolleen ja loukkaantumiset vaivasivat häntä. Hän ei pelannut kauden 2007–2008 yhtään kokonaista kautta. Kausi 2015–2016 jäi hänen viimeiseksi Capitalsissa kun hänen sopimuksensa päättyi.

Kaudeksi 2015–2016 Green teki kolmivuotisen sopimuksen Detroit Red Wingsin kanssa.

Helmikuussa 2020 Red Wings kauppasi Greenin Edmonton Oilersiin. Elokuussa 2020 Green ilmoitti uransa lopettamisesta.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2000–01 | Saskatoon Blades | WHL | 7 | 0 | 2 | 2 | 0 | – | – | – | – | – |
| 2001–02 | Saskatoon Blades | WHL | 62 | 3 | 20 | 23 | 57 | 7 | 0 | 1 | 1 | 2 |
| 2002–03 | Saskatoon Blades | WHL | 72 | 6 | 36 | 42 | 70 | 6 | 0 | 2 | 2 | 6 |  |  |  |  |  |  | JMM | 7 | 0 | 0 | 0 | 2 |
| 2003–04 | Saskatoon Blades | WHL | 59 | 14 | 25 | 39 | 92 | – | – | – | – | – |
| 2004–05 | Saskatoon Blades | WHL | 67 | 14 | 52 | 66 | 105 | 4 | 0 | 0 | 0 | 6 | Ykköstähdistö |
| 2005–06 | Hershey Bears | AHL | 56 | 9 | 34 | 43 | 79 | 21 | 3 | 15 | 18 | 30 | Calder Cup |
|  | Washington Capitals | NHL | 22 | 1 | 2 | 3 | 18 | – | – | – | – | – |
| 2006–07 | Washington Capitals | NHL | 70 | 2 | 10 | 12 | 36 | – | – | – | – | – |
| 2007–08 | Washington Capitals | NHL | 82 | 18 | 38 | 56 | 62 | 7 | 3 | 4 | 7 | 15 |  |  |  |  |  |  |  MM | 9 | 4 | 8 | 12 | 2 |
| 2008–09 | Washington Capitals | NHL | 68 | 31 | 42 | 73 | 68 | 14 | 1 | 8 | 9 | 12 | Ykköstähdistö |
| 2009–10 | Washington Capitals | NHL | 75 | 19 | 57 | 76 | 54 | 7 | 0 | 3 | 3 | 12 | Ykköstähdistö |
| 2010–11 | Washington Capitals | NHL | 49 | 8 | 16 | 24 | 48 | 8 | 1 | 5 | 6 | 8 |
| 2011–12 | Washington Capitals | NHL | 32 | 3 | 4 | 7 | 12 | 14 | 2 | 2 | 4 | 10 |
| 2012–13 | Washington Capitals | NHL | 35 | 12 | 14 | 26 | 20 | 7 | 2 | 2 | 4 | 4 |
| 2013–14 | Washington Capitals | NHL | 70 | 9 | 29 | 38 | 64 | – | – | – | – | – |
| 2014–15 | Washington Capitals | NHL | 72 | 10 | 35 | 45 | 34 | 14 | 0 | 2 | 2 | 14 |
| 2015–16 | Detroit Red Wings | NHL | 74 | 7 | 28 | 35 | 38 | 5 | 1 | 1 | 2 | 10 |
| 2016–17 | Detroit Red Wings | NHL | 72 | 14 | 22 | 36 | 40 | – | – | – | – | – |
| 2017–18 | Detroit Red Wings | NHL | 66 | 8 | 25 | 33 | 38 | – | – | – | – | – |
| 2018–19 | Detroit Red Wings | NHL | 43 | 5 | 21 | 26 | 28 | – | – | – | – | – |
| 2019–20 | Detroit Red Wings | NHL | 48 | 3 | 8 | 11 | 32 | – | – | – | – | – |
|  | Edmonton Oilers | NHL | 2 | 0 | 0 | 0 | 0 | – | – | – | – | – |
| NHL yhteensä | 880 | 150 | 351 | 501 | 592 | 76 | 10 | 27 | 37 | 85 |

Ennätykset
----------

Eniten peräikkäisiä maaleja peräkkäisissä otteluissa puolustajana: 8, kaudella 2008–2009.

Lähteet
-------

1. ↑  UFA Decision Day looms for Mike ‘Motorcycle Gang’ Green The Hockey News. Viitattu 23.5.2016. (englanniksi)
2. 1 2  Marko Leppänen: Trapetsitaiteilija.  *Ilta-Sanomat*, 2009, nro 26.3. s. 10.
3. 1 2  Mike Green (jääkiekkoilija, 1985) *Elite Prospects*. Everysport Media Group AB.  (englanniksi)
4. 1 2  Legends of Hockey – Mike Green HHOF. Viitattu 23.5.2016. (englanniksi)
5. ↑  Green agrees to three-years with Wings Detroit Red Wings. Viitattu 23.5.2016. (englanniksi)
6. ↑
7. ↑

Aiheesta muualla
----------------

* Kuvia tai muita tiedostoja aiheesta **Mike Green (jääkiekkoilija, 1985)** Wikimedia Commonsissa